projecte-aina/catalan_government_crawling huggingface dataset:
Des del Servei Públic d'Ocupació de Catalunya, en col·laboració amb les autoritats sanitàries nacionals, s'està portant a terme un seguiment diari de la informació sobre la incidència epidemiològica COVID -19.
En aquest sentit, es recomana seguir les indicacions de les autoritats locals, regionals, nacionals sanitàries i d'afers exteriors competents en la matèria, raó per la qual us facilitem els següents enllaços que permetran una actualització permanent sobre aquest assumpte:
Generalitat de Generalitat de Catalunya:
Ambaixada d'Espanya a Itàlia i llistat de consolats:
Igualment, i de conformitat amb les mesures adoptades per les autoritats de diferents països europeus, les indicacions de la Comissió Europea i les recomanacions de les autoritats sanitàries nacionals, s'informa que:
Correspon a les organitzacions i persones participants del programa TLN-MOBILICAT decidir si cancel·len o posposen les mobilitats previstes a les àrees geogràfiques afectades.
No obstant això, en els supòsits de no haver iniciat, d'haver hagut d'interrompre o d'haver hagut de posposar el període de l'estada de pràctiques no professionals, les despeses en què hagin pogut incórrer les entitats beneficiàries, que siguin conseqüència de la crisi sanitària del COVID 19, podran ser justificades com a causa de força major tal i com preveu la base 6.4.2.1 de l'annex 1 de l'Ordre TSF/151/2017, d'11 de juliol, per la qual s'aproven les bases reguladores per a la concessió de subvencions destinades al Programa TLN Mobilicat (SOC – MOBILICAT), modificada per l'ORDRE TSF/121/2019, de 17 de juny, i, sempre acreditant en tot cas la justificació de la situació i despesa realitzada corresponent.
Correspon a les organitzacions i persones participants del programa TLN-MOBILICAT decidir si cancel·len o posposen les mobilitats previstes a les àrees geogràfiques afectades
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2020
Subvenció que poden demanar els joves que es donin d'alta com a treballadors autònoms durant un període de 12 mesos
Projectes d'orientació i formació especialitzada per treballar en sectors laborals concrets, suport a l'emprenedoria o mobilitat internacional.
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2017
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2016
Ajuts, subvencions, convenis i contractacions per al desenvolupament dels programes de la Garantia Juvenil impulsats l'any 2015
L'objectiu dels projectes singulars és reforçar les competències professionals de les persones joves desocupades i no integrades en el sistema d'educació o formació, mitjançant: mesures de suport a l' activació; mesures de millora de l' ocupabilitat; mesures de foment de l' emprenedoria; mesures de suport a la contractació.
Persones joves desocupades i no integrades en el sistema d'educació o formació.
Mesures de suport a l'activació: accions d'assessorament individualitzat, d'orientació professional, informació laboral i acompanyament en la cerca d'ocupació.
Mesures de millora de l'ocupabilitat: formació, especialment en idiomes i TIC; pràctiques no laborals en empreses; impuls de la formació professional dual a través del contracte per a la formació i l'aprenentatge; formació per obtenir certificats de professionalitat; programes mixtos d'ocupació i formació; programes de mobilitat per millorar les competències professionals.
Mesures de foment de l'emprenedoria: ajuts a l'auto-ocupació; assessorament per a l'auto-ocupació i la creació d'empreses; formació per l'emprenedoria i promoció de la cultura emprenedora; mesures per afavorir l'auto-ocupació i l'emprenedoria col·lectiva en el marc de l'economia social.
Mesures de suport a la contractació: ajuts a l'ocupació per a la contractació de joves durant un període superior a 6 mesos; foment de l'ocupació per a les persones joves investigadores; foment de l'economia social.
Té com a principal objectiu el descobriment de joves talents per acompanyar-los en la seva inserció en l'àmbit de les aplicacions APPs
En el marc dels Projectes Singulars de la Garantia Juvenil, Atípic és un programa per a joves emprenedors d'entre 18 i 29 anys que disposin de temps i energia per posar en marxa una idea de negoci
Un cop acabat el curs, les persones que el superin obtindran una certificació oficial, i les empreses col·laboradores les tindran en compte per una de les professions amb més projecció de futur
Joves del Baix Ebre expliquen les seves experiències emprenedores amb la Garantia Juvenil
Es tracta d'una subvenció que poden demanar les persones joves que es donin d'alta com a treballadores autònomes durant un període de 12 mesos
S'ha publicat la convocatòria per a la concessió de subvencions per afavorir l'autoocupació de persones joves inscrites al programa de Garantia Juvenil amb l'objectiu de garantir uns ingressos mínims a la persona jove emprenedora a l'inici de la seva activitat econòmica.
Es tracta d'un ajut econòmic que poden demanar les persones joves, prèviament inscrites al programa de Garantia Juvenil, que es donin d'alta de manera ininterrompuda com a treballadores autònomes durant el període comprés entre l'1 de setembre de 2019 i el 15 de setembre de 2020.
La quantia màxima d'aquesta subvenció és d'un import de 10.000,00 euros per a cada jove que es doni d'alta de manera ininterrompuda al règim de la Seguretat Social dels treballadors autònoms o mutualitat del col·legi professional corresponent durant un període de 12 mesos.
Si es produeix la baixa anticipada de l'autònom o autònoma transcorreguts mínim 8 mesos d'alta, els imports serien els següents tenint en compte només els mesos complets:
El termini per presentar les sol·licituds és des del dia 11 de juny fins el proper dia 15 de setembre de 2020.
Termini per presentar la sol·licitud: de l'11 de juny al 15 de setembre de 2020
Subvencions per afavorir l'autoocupació de joves inscrits al programa de Garantia Juvenil
Es tracta de la jornada de cloenda d'Apps Factory, que s'emmarca en els Projectes Singulars de la Garantia Juvenil
Divendres 15 de desembre persones joves inscrites a la Garantia Juvenil van presentar al Mobile World Centre les 4 aplicacions mòbils que havien creat amb Apps Factory.
Apps Factory és un projecte professional que té com a principal objectiu el descobriment de joves talents per acompanyar-los en la seva inserció en l'àmbit de les aplicacions APPs.
Va ser l'acte de cloenda d'aquest projecte, que va servir perquè un jurat especialitzat seleccionés com a app amb més recorregut empresarial " Coética Ecologia ", un videojoc educatiu on els nens i nenes de 6 a 8 anys aprendran a ser respectuosos amb el medi ambient.
Davant l'atenta mirada de representants d'empreses del sector TIC, inversors, especialistes acadèmics i de recursos humans que necessiten professionals amb les competències i el talent per desenvolupar aplicacions mòbils, les persones joves participants d'Apps Factory van defensar els seus projectes.
A banda de la proposta guanyadora, es van presentar les següents:
The Foodies: es tracta d'un videojoc de plataformes 2D per a dispositius mòbils on el menjar sa lluita contra el menjar ràpid per tal de salvar el món.
Dansu: és una plataforma que posa en contacte a ballarins i ballarines, i empreses que vulguin contractar el seu talent.
Cuddly: és una aplicació dirigida a les persones que tenen mascota, per tal que puguin gestionar totes les seves necessitats.
La directora de Tadel Formació, l'entitat que desenvolupa Apps Factory, Cristina Fernández, va inaugurar l'acte i la directora del Servei Públic d'Ocupació de Catalunya (SOC), Mercè Garau, va fer la cloenda.
Apps Factory s'emmarca en els Projectes Singulars de la Garantia Juvenil, una iniciativa europea d'ocupació per reduir l'atur juvenil, impulsada a Catalunya a través del SOC.
Els Projectes Singulars s'adapten a les necessitats de cada territori, amb iniciatives de formació i orientació, d'emprenedoria, de mobilitat internacional o de contractació per a ocupacions concretes.
Apps Factory és un projecte professional enmarcat en els Projectes Singulars de la Garantia Juvenil que té com a principal objectiu el descobriment de joves talents per acompanyar-los en la seva inserció en l'àmbit de les aplicacions APPs
Enguany s'han atorgat 78 projectes, repartits per tot el territori i que beneficiaran més de 3.300 joves
Des del mes d'agost s'ha començat a executar una nova edició dels Projectes Singulars, un programa del Servei Públic d'Ocupació de Catalunya (SOC) dirigit a millorar l'ocupabilitat i les competències de joves d'entre 16 i 29 anys i que, majoritàriament, es troben en situació d'atur i fora del sistema educatiu.
L'objectiu final dels projectes és aconseguir la inserció laboral amb contractes d'un mínim de 6 mesos (de dos mesos en el cas de participants de 16 a 20 anys) o bé el retorn al sistema educatiu, en el cas de participants que tinguin entre 16 i 25 anys.
En aquesta edició, Singulars en la seva Línia 1, preveu dues actuacions obligatòries i diverses opcionals.
Les obligatòries són l'orientació, dirigida a obtenir un assessorament individualitzat i un acompanyament en la recerca del treball; i la formació, ja sigui formació a mida, formació de Certificat de Professionalitat o programa de formació i inserció (PFI).
Entre les actuacions opcionals hi ha la mobilitat internacional, la Formació Professional Dual, les experiències professionals (mitjançant contractació laboral) i les pràctiques no laborals.
Enguany s'han atorgat 78 projectes Singulars, repartits per tot el territori i que beneficiaran més de 3.300 joves.
Les persones joves interessades poden cercar el projecte Singular que més s'adequa al seu perfil al mapa d'entitats col·laboradores.
Un programa dirigit als joves d'entre 16 i 29 anys i que, majoritàriament, es troben en situació d'atur i fora del sistema educatiu
La Garantia Juvenil és una iniciativa europea d'ocupació per reduir l'atur juvenil, impulsada a Catalunya a través del Servei Públic d'Ocupació de Catalunya (SOC).
El Manual d'Identificació Visual Corporativa del SOC recull (pàgina 27) les indicacions que cal seguir a l'hora de fer informació i difusió de les actuacions que reben subvenció de fons europeus.
Així mateix, al web d'Identitat corporativa de la Generalitat de Catalunya podeu descarregar-vos els logotips, senyals i recursos gràfics de:
Ajut econòmic destinat a joves inscrits al programa de Garantia Juvenil que s'hagin donat d'alta de manera ininterrompuda al règim de la Seguretat Social dels treballadors autònoms o mutualitat del col·legi professional des de l' 01/09/2019 fins la data límit de sol·licitud: 15/09/2020
Ajut econòmic per a la contractació de persones joves inscrites al programa de la Garantia Juvenil destinat a empreses i entitats de l'economia social i cooperativa.
Es dona el tret de sortida al Projecte Avenir (POCTEFA 2014-2020)
Els dies 4 i 5 de febrer, a les instal·lacions del Centre de Formació de Comerç d'Ariège a Foix - França, els socis francesos i catalans es van reunir per iniciar el projecte de cooperació transfronterera anomenat "Avenir".
En el marc d'aquest projecte finançat pel Fons Europeu de Desenvolupament Regional (FEDER) dins del programa INTERREG V, els actors de l'atenció als joves, la formació i l'ocupació reflexionaran i col·laboraran conjuntament per respondre a la pregunta: com crear les condicions per a un projecte d'instal·lació permanent de menors no acompanyats en entorns de muntanya a Catalunya i a França?
Aquests adolescents aïllats de les seves famílies arriben al Pirineu, sovint sense haver escollit aquesta destinació.
A França, els joves són distribuïts per Benestar Infantil en cases que ofereixen places.
A Catalunya, el somni de convertir-se en Messi els atrau en gran quantitat a Barcelona, però la metròpoli no pot concentrar tots els centres d'acollida.
Per construir una vida a les nostres muntanyes hauran de renunciar a aquestes quimeres i aprendre a apreciar aquest entorn, amb les seves restriccions i les seves oportunitats.
Objectius del Projecte català Avenir
Podem fer més atractius els nostres territoris?
Com acceptar millor les debilitats dels Pirineus (mobilitat, connectivitat, entreteniment, etc.) i millorar els seus actius?
Quins són els perfils dels joves que s'adaptaran millor a un entorn rural?
És a aquestes preguntes i a moltes altres que els diferents Departaments i Organismes de la Generalitat de Catalunya, els Centres de Formació per a comerços del sector artesà, i els Serveis de Benestar Infantil des de França, i altres actors implicats tractaran de respondre en el marc de la Projecte AVENIR.
Participen en aquest projecte el Govern de Catalunya (Generalitat) a través dels seus serveis d'Economia i Desenvolupament, especialment al territori de Tremp a l'Alt Pirineu, Treball Familiar i Afers Socials, i l'Agència de Joventut, el Servei Públic d'Ocupació (SOC), la Universitat de Barcelona; el Consell Comarcal de Pallars Jussà, els centres de formació professional d'Ariège, Alta Garona, Hautes-Pyrénées i Pyrénées-Orientales, CRFM ERASME, Associació de Cambres de Comerç.
Les empreses són conscients que l'atur juvenil és un problema estructural, que comporta conseqüències greus per a la situació present i futura de les persones joves i que, tard o d'hora, es convertirà en un fre per al desenvolupament de l'economia.
La Unió Europea, a través del Servei Públic d'Ocupació de Catalunya (SOC), ha posat en marxa la Garantia Juvenil, una iniciativa europea d'ocupació per reduir l'atur juvenil, que inclou un conjunt d' actuacions i mesures enfocades a estimular la contractació i l'autoocupació de joves en situació de vulnerabilitat educativa, formativa o laboral.
Aquelles empreses i entitats amb centre de treball a Catalunya que contracten joves inscrits a la Garantia Juvenil, o participen en programes promoguts per entitats col·laboradores d'aquesta iniciativa europea, poden obtenir subvencions i bonificacions que, en tot cas, seran acumulables i compatibles amb altres plans i ajuts del SOC.
Els incentius, tant per a empreses com per a emprenedors i treballadors autònoms, que es detallen en aquest apartat, consisteixen en un seguit d'actuacions i mesures enfocades a incentivar la contractació, reduint les cotitzacions socials d'empresa fins a un 100% i oferint subvencions mensuals equivalents al Salari Mínim Interprofessional.
El Servei Públic d'Ocupació de Catalunya (SOC), a través de l' Àrea de Serveis a l'Empresa, ofereix una interlocució única i personalitzada per informar les empreses sobre la Garantia Juvenil, així com de la resta d'ajuts a la contractació i a les accions formatives.
Tant si es vol acollir un jove en pràctiques com si se'l vol contractar, la Generalitat de Catalunya posa a disposició de les empreses un conjunt d'ajuts i incentius destinats a afavorir la incorporació del jove, així com finançar la formació necessària per desenvolupar les tasques del lloc de treball.
La Garantia Juvenil et brinda la possibilitat d'adquirir experiència professional i personal, i millorar el coneixement i l'ús d'un idioma estranger, mitjançant la realització de pràctiques en empreses de diversos països europeus.
Pràctiques per un temps mínim de 2 mesos a qualsevol país de la Unió Europea en empreses que necessiten personal format en les especialitats d'aquest programa.
Programa d'intercanvi de l' Assemblea de les Regions d'Europa (ARE) que ofereix pràctiques de 3 a 7 mesos, a l'estranger, a les persones joves que estan buscant feina i tenen de 18 a 30 anys.
Formació especialitzada i orientació per treballar en sectors laborals concrets; suport a l' emprenedoria o projectes de mobilitat internacional.
A les oficines de treball del SOC, gràcies a la Xarxa EURES, t'ajudarem en el procés de recerca de feina per treballar en d'altres països europeus.
Tens una idea de negoci i no saps com posar-la en marxa?
Ets una persona emprenedora i vols apostar pel teu pla?
Necessites que t'ajudem a fer créixer la teva empresa?
La Garantia Juvenil està al costat dels esperits emprenedors per ajudar-los a materialitzar els seus somnis.
S i et dones d'alta al règim especial de treballadors autònoms durant 12 mesos ininterromputs pots obtenir un ajut econòmic de fins a 9.900€.
Formació especialitzada i orientació per treballar en sectors laborals concrets; suport a l' emprenedoria o projectes de mobilitat internacional.
Assessorament, seguiment individualitzat i formació centrada en habilitats empresarials.
Si vols millorar el teu perfil professional, descobrir la teva vocació, formar-te en un sector concret, endinsar-te en el món de les noves tecnologies o ampliar els teus coneixements amb la Garantia Juvenil et sentiràs acompanyat en aquesta cerca.
Si no tens cap titulació i no tens clar quin camí seguir t'acompanyem a construir el teu projecte professional d'una manera diferent.
Formació especialitzada i orientació per treballar en sectors laborals concrets; suport a l' emprenedoria o projectes de mobilitat internacional.
Cursos de tots els nivells de programació d'Apps per a dispositius mòbils
Centenars de cursos de formació professional per a l'ocupació.
Podràs obtenir certificats de professionalitat, vàlids a tot l'estat espanyol, que acreditin que ets una persona qualificada per a la feina que vols fer.
Subvencionats, sense cap cost per a tu.
Busques feina i no saps per on començar?
La Garantia Juvenil t'acompanya en la cerca de feina ajudant-te a definir els teus objectius professionals i donant-te les eines que garanteixin el teu èxit.
Contractes en pràctiques per a joves titulats que busquen una primera experiència professional.
Formació especialitzada i orientació per treballar en sectors laborals concrets; suport a l' emprenedoria o projectes de mobilitat internacional.
La Borsa de feina més gran de Catalunya.
Et donem les eines claus per fer més fàcil la teva cerca
Forma't per millorar les teves possibilitats laborals
Aposta pel teu pla i fes del teu projecte una realitat
Omple la teva maleta d'experiència professional i personal
Pots consultar els textos legals que regulen els ajuts i subvencions per a l'execució d'aquests programes i recursos a l'apartat Legislació i documentació d'interès.
Aquells programes i recursos finançats per la Iniciativa d'Ocupació Juvenil del Fons Social Europeu estan marcats amb l'emblema de la Unió Europea
Un espai on les entitats han pogut participar activament des de la pròpia experiència i recorregut professional
Del 7 al 14 juny s'han celebrat les primeres Jornades d'intercanvi d'experiències entre les entitats participants del programa Projectes Singulars 2018.
La demanda d'un espai d'intercanvi i diàleg de les entitats en edicions passades, ha impulsat el desenvolupament d'unes jornades, facilitades per l'equip de l'àrea de Planificació i Assistència Tècnica (APAT) de l'Àrea d'Ocupació Juvenil del Servei Públic d'Ocupació de Catalunya (SOC).
Aquestes jornades afavoreixen un espai on les entitats poden participar activament des de la pròpia experiència i recorregut professional.
Cal destacar els objectius de les jornades:
Per elaborar el contingut de les jornades es van recollir les necessitats i els interessos de les entitats.
En aquesta línia, a través d'un qüestionari online, s'han pogut prioritzar els eixos de treball, concretament en les primeres fases d'intervenció amb les persones joves en l'orientació laboral.
Així doncs, els punts de major interès per tractar en les jornades han estat els següents:
Gràcies a la disposició de les entitats per cedir els espais en la realització de les jornades i amb les dades recollides, les 72 entitats participants han estat agrupades en 7 grups de treball, distribuïdes segons àmbit territorial, amb un total de 113 professionals participants.
La primera part de la jornada es va destinar a la presentació de pràctiques i experiències metodològiques i en la segona, es va fer un treball en subgrups per tal de compartir conjuntament casos pràctics, eixos temàtics, poder intercanviar/construir diferents eines i recursos entre les entitats, generant així, una proposta de treball conjunta que es va presentar a la resta de participants.
Les entitats han valorat molt positivament la trobada, ja que han permès compartir diferents metodologies de treball, recursos, eines, plantejaments, vivències, perspectives i experiències en l'orientació i la inserció laboral a les persones joves participants de la convocatòria de Singulars 2018.
En aquest sentit es pot afirmar que els objectius inicials han estat assolits satisfactòriament.
Entre les conclusions de les jornades, cal destacar la demanda d'un espai d'intercanvi, cooperatiu i continu que afavoreixi el coneixement mutu i el vincle entre els professionals del sector de l'orientació laboral.
Properament es realitzarà una segona edició que permetrà aprofundir sobre nous casos pràctics així com, seguir potenciant l'intercanvi de coneixement i el treball en xarxa entre les entitats i els seus professionals.
Han participat un total de 72 entitats i de 113 professionals 👏
L'objectiu és fomentar la incorporació de les persones joves al mercat laboral de forma estable i duradora en el temps
Avui s'ha publicat la convocatòria de contractació laboral en pràctiques de persones joves amb formació, beneficiàries del Programa de Garantia Juvenil, amb l'objectiu de fomentar la seva incorporació al mercat laboral de forma estable i duradora en el temps.
Es tracta de contractes en pràctiques per treballar en entitats locals i socials arreu del territori.
La bona acceptació del programa ha permès que gairebé 4.350 persones joves hagin estat contractades des de 2016 i hagin pogut adquirir aptituds i competències derivades de la pràctica laboral sobre la matèria dels seus estudis.
En aquesta línia, la Garantia Juvenil oferirà en aquesta nova convocatòria gairebé 1.200 contractes per a persones joves que tenen titulació universitària, o de cicles formatius, o bé que han obtingut un certificat de professionalitat.
En aquest sentit, per tal de donar oportunitats de primera experiència laboral, en allò que s'han format, al nombre més gran de persones joves possibles, no podran participar en aquesta convocatòria les persones joves que hagin participat en les de l'any 2017 i 2018.
Així mateix, podran ser entitats beneficiàries de les subvencions previstes en aquesta convocatòria:
Un cop resolta la convocatòria, a través de les oficines del SOC s'informarà als joves interessats que compleixin els requisits sobre les places ofertades per part de les entitats beneficiàries.
El procés de selecció de les persones joves participants està previst per a l'últim trimestre d'enguany.
Per a més informació us podeu adreçar a una Oficina Jove o a l' Oficina de Treball que us correspon.
El termini de presentació de sol·licituds per a les entitats contractants és del 10 de juliol al 30 de juliol de 2019, ambdós inclosos
El programa finança pràctiques laborals en empreses públiques i privades d'Estats membres de la Unió Europea durant un període d'entre 8 i 20 setmanes
El Servei públic d'Ocupació de Catalunya (SOC) obre una nova convocatòria del programa TLN Mobilicat per facilitar la inserció laboral de les persones joves inscrites a la Garantia Juvenil.
Els programa els permet millorar el seu perfil professional i les competències personals claus a través de pràctiques laborals en empreses públiques i privades d'Estats membres de la Unió Europea durant un període d'entre 8 i 20 setmanes.
La primera fase de la convocatòria està oberta a les entitats beneficiàries que a partir de demà i fins el 10 de setembre vulguin acollir-se al programa.
A aquestes entitats el TLN Mobilicat els ofereix suport econòmic per cobrir totes les despeses relacionades directament amb el desenvolupament de les accions pròpies del projecte durant la seva execució.
Els joves participants rebran formació lingüística, intercultural i orientació professional adaptada al país d'acolliment així com l'acompanyament i el suport d'un/a tutor/a durant l'estada de pràctiques.
En acabar l'estada, l'empresa d'acolliment expedeix un certificat acreditatiu.
Ofereix capacitació lingüística previ a pràctiques professionals a països europeus